Sanajan tiyang ingkang tiga punika enjingipun kêdah bidhal sarana numpak kapal, ing môngka ing dalu punika têmtunipun prasaksat botên tilêm, ewasamantên sami kamanah prêlu, enjingipun bidhal ing wanci enjing umun-umun, prêlunipun supados ing dintên punika ugi sagêda sampun dumugi ing Busaadah. Tumrapipun tiyang jalêr lampahipun wau kados botên andadosakên sabab punapa-punapa, nanging tumraping lare èstri, kadosdene juru dhangsah kasêbut ing ngajêng, têmtunipun sakalangkung rêkaos.